Црква „Св. Атанасиј“ - Крива

Свети Атанасиј (грчки: Αγίου Αθανασίου) — црква во селото Крива, Ениџевардарско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија. Црквата е гробишен и парохиски храм на селото, сместен во неговиот северен крај. Изградена е во 1801 г. и претставува трикорабна базилика со внатрешни димензии од 13,30 × 25,85 м. Во 1837 г. црквата е проширена со доградбата на припрата на запад, галерија во облик на буквата П, како и трем на запад и југ. Трите кораби на наосот се одвоени со осум пара столбови. Олтарот е поликонхален, но само апсидата на жртвеникот излегува од источниот ѕид. Влезот во наосот е од југ, а тој од запад води во галеријата. Во југозападниот агол е изградена камбанарија. Ктиторскиот натпис гласи: Во западниот дел на надворешниот ѕид има зачувана фреска. Внатре таваните се обоени со силни бои и имаат геометриски форми. Предниците на лаковите во наосот се насликани сцени од животот на Христос. Забележителни се дрвените резбани и насликани елементи — иконостасот, владичкиот престол, амвонот, и олтарот, насликани со цветни украси. На црквата во 1832 г. работел зографот Маргарит Ламбу од погрченото солунско село Кулакија. Во храмот има икони од син му Атанасијиос Маргаритис. Во 1983 г. црквата е прогласена за споменик на културата. Поврзано Гуменџиско-бојмичко-ругуновска епархија Наводи Надворешни врски Црква „Св. Атанасиј“ - Крива на Ризницата ?